CELEX: 62008TN0138
Language: lt
Date: 2008-04-03 00:00:00
Title: Byla T-138/08 2008 m. balandžio 3 d. pareikštas ieškinys byloje Cavankee Fishing ir kt. prieš Europos Bendrijų Komisiją

7.6.2008   
            
            
               LT
            
            
               Europos Sąjungos oficialusis leidinys
            
            
               C 142/33
            
         2008 m. balandžio 3 d. pareikštas ieškinys byloje Cavankee Fishing ir kt. prieš Europos Bendrijų Komisiją
   
   (Byla T-138/08)
   (2008/C 142/61)
   Proceso kalba: anglų
   Šalys
   
      Ieškovai: Cavankee Fishing Co. Ltd (Lifordas, Airija), Ocean Trawlers Limited (Kilibegsas, Airija), Mullglen Limited (Balbriganas, Airija), Eamon McHugh (Kilibegsas, Airija), Joseph Doherty (Burtonportas, Airija), Brendan Gill (Lifordas, Airija), Eileen Oglesby (Burtonportas, Airija), Noel McGing (Kilibegsas, Airija), Larry Murphy (Kasltaunberas, Airija), Thomas Flaherty (Arano salos, Airija), Pauric Conneely (Claregalway, Airija), Island Trawlers Limited (Kilibegsas, Airija), Cathal Boyle (Kilibegsas, Airija), Eugene Hannigan (Milfordas, Airija), Peter McBride (Downings, Airija), Hugh McBride (Downings, Airija), Patrick Fitzpatrick (Arano salos, Airija), Patrick O'Malley (Golvėjus, Airija), Cecil Sharkey (Clogherhead, Airija), atstovaujami SC A. Collins, baristerio N. Travers ir solisitoriaus D. Barry
   
      Atsakovė: Europos Bendrijų Komisija
   Ieškovų reikalavimai
   
               —
            
            
               Priteisti iš Komisijos už kiekvieno ieškovo patirtą žalą šias sumas (be palūkanų), kurios bus patikslintos posėdyje, priskaičiavus paskolos palūkanas:
               Pelaginis
               
                  
                     —
                     Cavankee Fishing Company 2 748 276,00 EUR
               
                  
                     —
                     Ocean Trawlers Ltd 6 740 000,00 EUR
               
                  
                     —
                     Mullglen Ltd. 2 690 000,00 EUR
               
                  
                     —
                     Eamon McHugh 3 036 187,00 EUR
               
                  
                     —
                     Joseph Doherty 2 640 408,00 EUR
               
                  
                     —
                     Brendan Gill 2 717 665,00 EUR
               
                  
                     —
                     Eileen Oglesby 2 994 349,00 EUR
               
                  
                     —
                     Noel McGing 2 444 000,00 EUR
               
                  
                     —
                     Larry Murphy 4 150 000,00 EUR
               
                  
                     —
                     Thomas Flaherty 2 140 000,00 EUR
               
                  
                     —
                     Pauric Conneely 1 930 000,00 EUR
               Universalios paskirties
               
                  
                     —
                     Island Trawlers Limited 672 000,00 EUR
               
                  
                     —
                     Cathal Boyle 651 200,00 EUR
               
                  
                     —
                     Eugene Hannigan 125 000,00 EUR
               
                  
                     —
                     Peter McBride 106 848,00 EUR
               
                  
                     —
                     Hugh McBride 106 848,00 EUR
               
                  
                     —
                     Partick Fitzpatrick 177 573,00 EUR
               
                  
                     —
                     Patrick O'Malley 
               
                  
                     a)
                     „Capal Ban“ 205 698,00 EUR
               
                  
                     b)
                     „Capal Or“ 496 800,00 EUR
               
                  
                     —
                     Cecil Sharkey 205 697,88 EUR
            
         
               —
            
            
               priteisti iš Europos Bendrijų Komisijos bylinėjimosi išlaidas.
            
         Ieškinio pagrindai ir pagrindiniai argumentai
   Šioje byloje ieškovai pateikė ieškinį dėl deliktinės atsakomybės, kylančios jiems patyrus žalą 2003 m. balandžio 4 d. Komisijai priėmus sprendimą 2003/245/EB dėl valstybių narių pateiktų prašymų (1), kuriuo buvo atmesti Airijos prašymai susiję su ieškovų laivais. Šis sprendimas iš dalies buvo panaikintas 2006 m. birželio 13 d. Pirmosios instancijos teismo sprendimu (2).
   Savo reikalavimams pagrįsti ieškovai nurodo, kad Komisija priimdama panaikintą sprendimą pažeidė kelias viršenybę turinčias teisės normas, kuriomis suteikiamos teisės privatiems asmenims, akivaizdžiai ir grubiai neatsižvelgdama į Sprendimo 97/413/EB (3) 4 straipsnio 2 dalimi nustatytas jos diskrecijos ribas, kaip tai patvirtino Pirmosios instancijos teismas sprendime priimtame sujungtose bylose T-218/03-T-240/03. Ieškovai tvirtina, kad Komisija taip pat pažeidė vienodo požiūrio principą, rūpinimosi pareigos ir gero administravimo principą, laisvę užsiimti profesine veikla ir proporcingumo principą. Jie tvirtina, kad tokiomis aplinkybėmis pats Bendrijos teisės pažeidimas rodo pakankamai rimtą teisės pažeidimą.
   Be to, ieškovai tvirtina, kad patyrė ir tebepatiria didelius nuostolius ir žalą tiesiogiai dėl Komisijos panaikinto sprendimo priėmimo, nes jie turėjo įsigyti talpos rinkoje, siekiant pakeisti talpą, skirtą pagerinti saugai, kurios buvo prašoma, bet kuri nebuvo skirta, ir kad kai kurie iš jų taip pat patyrė nuostolių susijusių su dienų, praleidžiamų jūroje, skaičiaus sumažinimu. Todėl ieškovai teigia, kad jiems padaryta žala yra reali ir tikra.
   Siekdami įrodyti priežastinį ryšį tarp veiksmų ir aptariamos žalos, ieškovai tvirtina, kad jeigu Komisija atsisakydama tinkamai išnagrinėti jų prašymus dėl talpos, skirtos pagerinti saugai, nebūtų elgusis neteisėtai, nė vienam iš jų nebūtų reikėję įsigyti papildomos talpos.
   
      (1)  Sprendimas C(2003)113 galutinis, susijęs su Komisijos gautais prašymais nustatyti didesnius IV daugiametės orientavimo programos tikslus siekiant pagerinti ilgesnių kaip dvylikos metrų ilgio laivų saugą, navigaciją jūroje, higieną, produktų kokybę ir darbo sąlygas (OL L 90, p. 48).
   
      (2)  2006 m. birželio 13 d. Pirmosios instancijos teismo sprendimas Boyle prieš Komisiją (T-218/03-T-240/03, Rink. p. II-1699).
   
      (3)  1997 m birželio 26 d. Europos Sąjungos Tarybos sprendimas 97/413/EB dėl Bendrijos žuvininkystės sektoriaus restruktūrizavimo tikslų ir išsamių taisyklių laikotarpiu nuo 1997 m. sausio 1 d. iki 2001 m. gruodžio 31 d., siekiant pasiekti tvarią pusiausvyrą tarp išteklių ir jų naudojimo (OL L 175, p. 27).